Aalborg Stiftstidende, 1845-02-21
Ved Hasle m. fl. Herreders Ret var af Dorthe Pedersdatter i Veilby anlagt Sag imod Gaardmand Rasmus Jensen, fordi han har vægret sig ved at opfylde et hende givet Ægteskabsløfte, idet hun paastaaer ham tilpligtet, enten inden en bestemt Tid at ægte hende eller og give hende en Reparation af 590 Rbd. eller og saameget som dertil af Retten udmeldte Mænd maatte bestemme. Herredstingsdommen lød saaledes: "Naar R. Jensen med sin corporlige Eed bekræfter, at han ikke har lovet Dorthe Pedersdatter Ægteskab, førend han fik sin Villie med hende, bør han for hendes Tiltale fri at være; men trøster han sig ikke til en saadan Eed at aflægge, bør han enten ægte hende, eller give hende en saadan Erstatning i Penge, som ved to uvillige, dertil af Retten udnævnte Mænds Skjøn maatte bestemmes, dog at denne ikke overstiger 500 Rbd., samt udrede alle Sagens Omkostninger". Denne Dom er nu stadfæstet ved Landsoverretten i Viborg. Efterat have udtalt det Ønskelige ved en hurtig Besættelse af Embeder og fremsat den Mening, at Constitueringer i Embedernes Vacance kun er at ansee som et nødvendigt Onde, der ikke kan undgaaes, siger Kjøbenhavnsposten" af 12te ds.: "Men det mærkeligste Slags Constitutieringer er det dog forbeholdt den nyeste Tid at indføre i de juridiske Embeder, idet man har constitueret en Embedsmand i et Embede, hvor Retsbetjenten i ingen Henseende er removeret fra Samme, men endnu beklæder det som tidligere. Det er nemlig Kammerjunker Moltke i Svendborg, der har faaet en anden Kammerjunker, Jessen, ansat, om vi saa maa sige, til juridisk Capellan pro persona. Hvis Hr. Moltke, hvad der muligt kan være Tilfældet, skulde føle sig ude af Stand til at bestyre sit Embede enten til Borgernes eller sine Foresattes eller til sin egen Tilfredshed, da var det vistnok rigtigst, at han søgte sin Afsked, istedetfor at begynde paa at etablere en Praxis som maaskee lader sig noget forsvare i den geistlige Embedsverden, men vistnok maa ansees for aldeles forkastelig med Hensyn til juridiske Embeder, hvor en aflægs og uduelig Embedsmand nødvendigt maa bidrage til at udsætte Retssikkerheden for stor Fare, fordi hans Jurisdiction, hvad Erfaringen noksom har godtgjort, bliver en Samlingsplads for undertiden en heel Provindses Forbrydere – man erindre blot Dronninglund Herred –, en Ulykke, som en ung constitueret Embedsmand ialmindelighed ikke formaaer at raade Bod paa. Om man i nærværende Tilfælde har stolet paa, at Cancellir. Bruun i Sunds og Gudme Herreder ved sin Embedsvirksomhed skulde kunne erstatte de mulige Mangler ved Administrationen af hans Collega, Moltkes Embede, vide vi ikke, men vist er det i ethvert Tilfælde, at Canceller. Bruun kan have nok at bestille med sit eget Embede, om hvis Bestyrelse vi imidlertid ikke skulle drage nogen Slutning fra den Omstændighed, at man saa godt som altid seer hans Domme underkjendte i de høiere Jnstantser, noget som dog i ethvert Tilfælde godtgiør, at det idetmindste ikke er fra hans Dommervirksomhed, at han skal hente sine Laurbær. At Hr. Jessen skulde betragte denne sin Constitution som en nem og beqvem Vei til et godt Embede, er os ikke bekjendt, ligesom det ogsaa turde være muligt, at han i saa Henseende vilde blive skuffet i sine Forventninger, selv om han meente at kunne drage Analogie fra den meget heldige Carriere, hans ældre Broder har formaaet at gjøre, da de juridiske Embeder neppe fortiden er den beqvemmeste Vei til at slaae ind paa, naar man venter at gjøre Lykke ved andre Qvaliteter end de efter almindelige gjældende Regler for gyldige anerkjendte." Aalborg, den 21de Februar. Ved sin Beneficeforestilling igaar Aftes blev Mad. Rosa Price, efter atter fortræffeligt at have udført Cracoviennen, fremkaldt og under stormende Applaus hilset med en almindelig Regn af Blomster og Bouquetter: en Hyldest, for hvilken Kunstnerinden med sin eiendommelige Grazie og Beskedenhed tolkede Publicum sin Taksigelse. Efter Dækkets sidste Fald ved Aftenforestillingens Slutning med et i smukt seenisk Fyrværkeri præsenteret vivat Aalborg maatte Mad. Rosa Price atter fremtræde tilligemed Hr. A. Price for at høste fornyede Beviser paa det almindelige bifald. – Paa Søndag opføres en ny jovial Pantomime: Helvedesvælget eller Pjerroved Brandcorpset, der i Kjøbenhavn har været seet med meget bifald. Frosten giver ingen Tegn til at ville forlade os og man har idag kjørt over Fjorden. Posten ankom først henimod Middag.